Rikunarita-ORG/Wikinium huggingface dataset:
# การสื่อสาร

**การสื่อสาร** คือกระบวนการสำหรับแลกเปลี่ยนสาร รูปแบบอย่างง่ายของสาร คือ จะต้องส่งจากผู้ส่งสารหรืออุปกรณ์เข้ารหัส ไปยังผู้รับสารหรืออุปกรณ์ถอดรหัส อาจอยู่ในรูปแบบของท่าทางสัญลักษณ์ บางอย่างอยู่ในรูปแบบของภาษา การสื่อสารเกิดจากความต้องการที่คนจะส่งข้อมูลหากัน การศึกษาเกี่ยวกับ​ยวกับการสื่อสารอาจจำแนกได้หลายหมวดหมู่

องค์ประกอบของการสื่อสารข้อมูล มี 5 องค์ประกอบดังนี้

1. ผู้ส่ง (Sender) เป็นต้นทางในการส่งสาร เช่น ผู้พูด โทรทัศน์
2. ผู้รับ (Receiver) เป็นปลายทางของการรับสาร เช่น ผู้ฟัง เครื่องพิมพ์
3. สื่อกลาง (Medium) ตัวกลางในการสื่อสาร เช่น สาย คลื่น
4. ข้อมูลข่าวสาร (Message) มี 5 รูปแบบ ดังนี้คือ ข้อความ ตัวเลข รูปภาพ เสียง วิดีโอ
5. โปรโตคอล (Protocol) วิธีการหรือกฏระเบียบที่ใช้ในการสื่อสาร

## รูปแบบของการสื่อสาร

* การสื่อสารของสัตว์
* การสื่อสารระหว่างบุคคล
	+ การตลาด
	+ การโฆษณา
	+ การโฆษณาชวนเชื่อ
	+ กิจการสาธารณะ
	+ การประชาสัมพันธ์
* การสื่อสารภายในบุคคล
* การสื่อสารด้วยคำพูด
* การสื่อสารข้ามวัฒนธรรม
# ดนตรีบำบัด

**ดนตรีบำบัดหรือดุริยางค์บำบัด** คือ การวางแผนในการใช้กิจกรรมทางดนตรีควบคุม ในกลุ่มของคนทุกวัยไม่ว่าจะเป็นวัยเด็ก จนถึงวัยสูงอายุ เพื่อให้เกิดผลบรรลุในการรักษาโรคต่าง ๆ ที่เกิดมาจากความบกพร่องต่าง ๆ เช่น ความผิดปกติทางด้านอารมณ์ ทางร่างกาย และสติปัญญา

ประโยชน์ของดนตรีบำบัดมีหลายประการ เช่น ช่วยปรับสภาพจิตใจ ให้อยู่ในสภาวะสมดุล มีมุมมองในเชิงบวก ผ่อนคลายความตึงเครียด ลดความวิตกกังวล กระตุ้น เสริมสร้าง และพัฒนาทักษะการเรียนรู้ และความจำ กระตุ้นประสาทสัมผัส การรับรู้ เสริมสร้างสมาธิ พัฒนาทักษะสังคม พัฒนาทักษะการสื่อสารและการใช้ภาษา พัฒนาทักษะการเคลื่อนไหว ลดความตึงตัว ของกล้ามเนื้อ ลดอาการเจ็บปวดจากสาเหตุต่าง ๆ ปรับลดพฤติกรรมที่ไม่เหมาะสม สร้างสัมพันธภาพที่ดีในการบำบัดรักษาต่าง ๆ และช่วยเสริมในกระบวนการบำบัดทางจิตเวช ทั้งในด้านการประเมินความรู้สึก สร้างเสริมอารมณ์เชิงบวก การควบคุมตนเอง การแก้ปมขัดแย้งต่าง ๆ และเสริมสร้างความเข้มแข็งของครอบครัวมันดีต่อร่างกายตรงที่ว่าทำให้ร่างกายผ่อนคลาย

## อ้างอิง

* ดนตรีช่วยบำบัดปัญหาเด็กสมาธิสั้น เก็บถาวร 2007-09-17 ที่ เวย์แบ็กแมชชีน
# เจน กูดดอลล์

| เดมเจน กูดดอลล์ดีบีอี |
| --- |
| กูดดอลล์ในประเทศแทนซาเนียในปี ค.ศ. 2018 |
| เกิด | วาเลรี เจน มอร์ริส-กูดดอลล์ (1934-04-03)3 เมษายน ค.ศ. 1934 ลอนดอน ประเทศอังกฤษ สหราชอาณาจักร |
| เสียชีวิต | 1 ตุลาคม ค.ศ. 2025(2025-10-01) (91 ปี) ลอสแอนเจลิส รัฐแคลิฟอร์เนีย สหรัฐอเมริกา |
| ศิษย์เก่า | * วิทยาลัยนิวน์แฮม เคมบริดจ์
* วิทยาลัยดาร์วิน เคมบริดจ์
 |
| มีชื่อเสียงจาก | การศึกษาชิมแปนซี การอนุรักษ์ สวัสดิการสัตว์ |
| คู่สมรส | * ฮูโก ฟัน ลาวิก (สมรส 1964; หย่า 1974)
* Derek Bryceson (สมรส 1975; เสียชีวิต 1980)
 |
| บุตร | 1 |
| รางวัล | รางวัลเกียวโต (2533) Hubbard Medal (2538) Tyler Prize for Environmental Achievement (2540) DBE (2547) |
| **อาชีพทางวิทยาศาสตร์** |
| วิทยานิพนธ์ | *Behaviour of free-living chimpanzees* (1966) |
| อาจารย์ที่ปรึกษาในระดับปริญญาเอก | Robert Hinde |
| มีอิทธิพลต่อ | หลุยส์ ลีกคี |
|  |
|

Jane Goodall's voice
ระยะเวลา: 32 seconds0:32
from the BBC programme Woman's Hour, 26 January 2010
 |
| ลายมือชื่อ |
|  |

**เจน มอริส กูดดอลล์** (อังกฤษ: *Jane Goodall*; 3 เมษายน ค.ศ. 1934–1 ตุลาคม ค.ศ. 2025) เป็นนักสัตววิทยา มานุษยวิทยาและวานรวิทยาชาวอังกฤษ มีชื่อเสียงจากโครงการศึกษาพฤติกรรมทางสังคมและครอบครัวของชิมแปนซี ที่อุทยานแห่งชาติ กอมเบ สตรีม ประเทศแทนซาเนีย โดยเริ่มจากการเป็นผู้ช่วยของ ดร.หลุยส์ ลีกคี นักบรรพชีวินวิทยาชื่อดังชาวเคนยา ตั้งแต่ ค.ศ. 1960 เป็นเวลากว่า 45 ปี เจน กูดดอลล์ เป็นผู้ก่อตั้งสถาบันเจน กูดดอลล์ (Jane Goodall Institute - JGI) ตั้งแต่ พ.ศ. 2520 เพื่อสนับสนุนการวิจัย ปกป้องถิ่นที่อยู่อาศัย และป้องกันชิมแปนซีจากการถูกล่า

กูดดอลล์ได้รับพระราชทานเครื่องราชอิสริยาภรณ์ "Dame Commander of the British Empire" จากสมเด็จพระราชินีนาถอลิซาเบธที่ 2 เมื่อ ค.ศ. 2004 และได้รับจากการแต่งตั้งจากองค์การสหประชาชาติโดยนายโคฟี อันนัน ให้เป็นทูตสันติภาพ ตั้งแต่ ค.ศ. 2005

## การออกรายการทีวี

**เจน มอริส กูดดอลล์** ได้ถูกรับเชิญไปออกรายการ famous last words ทาง Netfilx ซึ่งเป็นรายการที่จะสัมภาษณ์บุคคลผู้มีชื่อเสียงในสังคม บุคคลสำคัญ หรือ คนมีชื่อเสียงของโลก และจะออกอากาศก็ต่อเมื่อคนให้สัมภาษณ์เสียชีวิตไปแล้วเท่านั้น ซึ่งภายหลังรายการนี้ได้เผยแพร่หลังการเสียชีวิตของเธอ

## อ้างอิง

## แหล่งข้อมูลอื่น

* The Jane Goodall Institute official website
* ข้อมูลการออกสื่อ บน ซี-สแปน
* เจน กูดดอลล์ ที่อินเทอร์เน็ตมูวีเดตาเบส
* งานโดยหรือเกี่ยวกับ เจน กูดดอลล์ ในห้องสมุดต่าง ๆ ในแคตาลอกของเวิลด์แคต